《一痕眉碧 湖上行春》
清代·丁澎

风送画桥春渌。戏水紫鸳争逐。柳花落画短长亭，偏乱惹低鬓绿。

人倚翠楼如玉。忍使妩眉长蹙。鹧鸪飞上竹枝啼，停樽且尽吴娘曲。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。